胡楓準備開騷 《中年2》顏米羔譚輝智撐場
2024年04月23日 15:49
東網電視
更多新聞短片
資深藝人胡楓(修哥)今日(23日)舉行記者會,宣傳下月澳門舉行的演唱會,屆時將有逾20位嘉賓演出,包括契仔張家輝、《中年好聲音》的龍婷、《中年好聲音2》的顏米羔、譚輝智、王菀之、鄧麗欣、張繼聰、羅蘭、蘇永康、黎瑞恩、周柏豪、王祖藍、李思捷、Joe Junior 、森森、斑斑、鄭丹瑞、曾比特、胡杏兒及顧紀筠等。
現年92歲的胡楓,是次開騷已打破最大年紀開演唱會的亞洲紀錄,他希望下一步向世界推進,打入健力士世界紀錄大全,他說:「我聽聞好似95歲就可以破到紀錄。(幾時有呢個目標?)我邊諗到有呢個目標,我都係順其自然,上紅館都唔敢諗,我都係70歲先第一次上紅館。」
講到嘉賓眾多,他笑言也不知如果安排:「我唔理咁多,我叫監製,唔好畀少我唱,我一定要唱番咁上下。」他稱所有嘉賓都由大會邀請:「唔係我叫,我今次冇叫,叫完一次、兩次,都唔好意思再叫,雖然張家輝係我契仔,我都唔好意思叫啦!不過佢好好,每次都會自己投案,有次佢話你開演唱會都唔預我,咁唔啱數,我每次開騷,佢都有嚟。」問到何時再做紅館騷?他自言甚少主動要求,每次都是別人邀請,總之一切隨緣。